تۆرکیه‌نین باتمان شهرینین حسن‌کئیف ائلچه‌سینده‌کی تاریخی حسن‌کئیف قالاسیندا آپاریلان آرکئولوژیک قازینتیلار چرچیوه‌سینده ائدیلن آراشدیرما‌دا، آرتوق‌لولار دؤنمینه عاید ۸۰۰ ایللیک اولدوغو دوشونوله‌ن سو شبکه‌سی تاپیلدی.
حسن‌کئیف قالاسیندا ۳.جو دؤنم آرکئولوژیک قازینتیلار داوام ائدرکن بیر یاندان دا بؤلگه آراشدیرماسی ائدیلیر.
ماردین آرتوقلو بیلیم‌یوردو ادبیات فاکولته‌سی اینجه‌صنعت تاریخی بؤلومو خوجاسی ذکایی اردال باشقانلیغیندا متخصص بیر اکیب طرفیندن یئریدیلن چالیشمالاردا ۶،۵ کیلومتر اولدوغو دوشونوله‌ن سو شبکه‌سینین ۲ کیلومترلیک بؤلومو تاپیلدی.
بؤلگه‌نین توپوگرافیک قورولوشو دگرلندیریله‌رک یئرین آلتیندان حسن‌کئیف قالاسینا ایچمه سویو چاتدیران سو شبکه‌سینین بیر بؤلومونون قایالار اویولاراق تونل، بیر بؤلومونون ایسه یئرین اوستونده سو کانالی شکلینده تیکیلدیگی معین ائدیلدی.
